ธ.กลางญี่ปุ่นมีมติคงนโยบายการเงิน พร้อมปรับเพิ่มแนวโน้ม GDP ปีนี้
ธ.กลางญี่ปุ่นมีมติคงนโยบายการเงิน พร้อมปรับเพิ่มแนวโน้ม GDP ปีนี้
27 เม.ย. 2560

ธนาคารกลางญี่ปุ่น (BOJ) มีมติคงนโยบายการเงินเชิงรุก ในการประชุมวันนี้ โดยที่ประชุมได้คงอัตราดอกเบี้ยไว้ที่ระดับ -0.1% นอกจากนี้ BOJ ยังได้ปรับเพิ่มแนวโน้มเศรษฐกิจในปีงบประมาณ 2560
ที่ประชุม BOJ ได้เปิดเผยในรายงานแนวโน้มเศรษฐกิจรายไตรมาส โดยระบุว่า ผลิตภัณฑ์มวลรวมภายในประเทศ (GDP) ในปีงบประมาณ 2560 จะขยายตัว 1.6% เพิ่มขึ้นจากการประมาณการครั้งก่อนเมื่อเดือนม.ค.ที่ระดับ 1.5%
ส่วนในด้านเงินเฟ้อนั้น BOJ คาดว่า ดัชนีราคาผู้บริโภค (CPI) พื้นฐานซึ่งไม่นับรวมราคาอาหาร จะขยายตัว 1.4% ในปีงบประมาณ 2560 ซึ่งลดลงจากตัวเลขประมาณการครั้งก่อนที่ระดับ 1.5%